Konrad Emil Bloch

Konrad Emil Bloch (* 21. január 1912, Nysa, Nemecká ríša – † 15. október 2000, Burlington, Massachusetts, USA) bol americký biochemik nemeckého pôvodu.

V roku 1964 získal Nobelovu cenou za fyziológiu alebo medicínu spolu s Feodorom Lynenom za objav mechanizmu a regulácie cholesterolu a mastných kyselín v metabolizme.

 Život a práca 
Narodil sa v Nyse v Poľsku. Vyštudoval Vysokú školu technickú v Mníchove. V roku 1934 utiekol pred nacistickým režimom do Schweizerisches Forschungsinstitut(Švajčiarsky výskumný inštitút) v Davose vo Švajčiarsku. V roku 1936 sa presťahoval do USA.

Získal funkciu na katedre biologickej chémie na Yale Medical School. Zapísal sa na Columbia University, v roku 1938 získal titul PhD. v biochémii a pokračoval na univerzite v prednášaní až do roku 1946. Neskôr odišiel na University of Chicago a v roku 1954 na Harvard University ako „Eugene Higgins Professor“ biochémie až do dôchodku.

V októbri v roku 2000 zomrel v Burlingtone na zlyhanie srdca.

 Externé odkazy 
 Životopis na stránkach Nobelovej ceny

Kategória:Nemeckí biochemici
Kategória:Biochemici USA
Kategória:Nositelia Nobelovej ceny za fyziológiu alebo medicínu
Kategória:Nemeckí nositelia Nobelovej ceny
Kategória:Nositelia Nobelovej ceny z USA
Kategória:Nositelia National Medal of Science
Kategória:Absolventi Technische Universität München
Kategória:Absolventi Kolumbijskej univerzity
Kategória:Vyučujúci na University of Chicago
Kategória:Vyučujúci na Harvard University
Kategória:Členovia United States National Academy of Sciences
Kategória:Zahraniční členovia Kráľovskej spoločnosti